CELEX: 31980D0271
Language: el
Date: 1979-12-10 00:00:00
Title: 80/271/ΕΟΚ: Απόφαση του Συμβουλίου της 10ης Δεκεμβρίου 1979 για τη σύναψη των πολυμερών συμφωνιών που προκύπτουν από τις εμπορικές διαπραγματεύσεις 1973-1979

Avis juridique important

|

31980D0271

80/271/ΕΟΚ: Απόφαση του Συμβουλίου της 10ης Δεκεμβρίου 1979 για τη σύναψη των πολυμερών συμφωνιών που προκύπτουν από τις εμπορικές διαπραγματεύσεις 1973-1979  

Επίσημη Εφημερίδα αριθ. L 071 της 17/03/1980 σ. 0001 - 0002 Φινλανδική ειδική έκδοση: Κεφάλαιο 11 τόμος 9 σ. 0003  Ελληνική ειδική έκδοση: Κεφάλαιο 11 τόμος 19 σ. 0003  Σουηδική ειδική έκδοση: Κεφάλαιο 11 τόμος 9 σ. 0003  Ισπανική ειδική έκδοση: Κεφάλαιο 11 τόμος 12 σ. 0038  Πορτογαλική ειδική έκδοση : Κεφάλαιο 11 τόμος 12 σ. 0038 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Δεκεμβρίου 1979 περί συνάψεως των πολεμικών συμφωνιών που προκύπτουν από τις εμπορικές διαπραγματεύσεις 1973-1979ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπ' όψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,  τη σύσταση της Επιτροπής,  Εκτιμώντας:  ότι οι πολυμερείς εμπορικές διαπραγματεύσεις που άρχισαν στα πλαίσια της ΓΣΔΕ (Γενικής Συμφωνίας Δασμών και Εμπορίου) κατ' εφαρμογή της δηλώσεως των Υπουργών που υιοθετήθηκε στο Τόκυο στις 14 Σεπτεμβρίου 1973, κατέληξαν στην σύνταξη των κατωτέρω  πολυμερών συμφωνιών:  - πρωτόκολλο της Γενεύης (1979) προσαρτημένο στη Γενική Συμφωνία Δασμών και Εμπορίου και πρόσθετο πρωτόκολλο στο πρωτόκολλο της Γενεύης (1979), προσαρτημένο στη Γενική Συμφωνία Δασμών και Εμπορίου,  - διακανονισμός περί του βοείου κρέατος,  - διεθνής διακανονισμός περί του τομέα γαλακτοκομικών προϊόντων,  - συμφωνία περί των τεχνικών εμποδίων στο εμπόριο,  - συμφωνία περί των δημοσίων συμβάσεων,  - συμφωνία περί του εμπορίου των πολιτικών αεροσκαφών,  - συμφωνία περί της ερμηνείας και εφαρμογής των άρθρων VI, XVI και XXIII της Γενικής Συμφωνίας Δασμών και Εμπορίου,  - συμφωνία περί της εφαρμογής του άρθρου VI της Γενικής Συμφωνίας Δασμών και Εμπορίου και τις προσαρτημένες σ' αυτή προσθήκες (addenda),  - συμφωνία περί των διαδικασιών στον τομέα των αδειών εισαγωγής,  - συμφωνία περί της εφαρμογής του άρθρου VII της Γενικής Συμφωνίας Δασμών και Εμπορίου και του προσαρτημένου σ' αυτή πρωτοκόλλου,  ότι, το σύνολο των παραχωρήσεων και αμοιβαίων δεσμεύσεων που απετέλεσαν αντικείμενο διαπραγματεύσεων από την Κοινότητα και τις χώρες που μετείχαν στις διαπραγματεύσεις, όπως περιλαμβάνονται στις ανωτέρω αναφερόμενες πολυμερείς συμφωνίες, συνιστούν  αποτέλεσμα δυνάμενο να γίνει αποδεκτό,  ΑΠΟΦΑΣΙΖΕΙ:   Άρθρο 1  1. Εξ ονόματος της Ευρωπαϊκής Οικονομικής Κοινότητος εγκρίνονται το πρωτόκολλο της Γενεύης (1979) που προσαρτάται στη Γενική Συμφωνία Δασμών και Εμπορίου και το πρόσθετο πρωτόκολλο στο πρωτόκολλο της Γενεύης (1979) που προσαρτάται στη Γενική  Συμφωνία Δασμών και Εμπορίου.  2. Εξ ονόματος της Ευρωπαϊκής Οικονομικής Κοινότητος εγκρίνονται οι ακόλουθες συμφωνίες:  - διακανονισμός περί του βοείου κρέατος,  - διεθνής διακανονισμός περί του τομέα των γαλακτοκομικών προϊόντων,  - συμφωνία περί των τεχνικών εμποδίων στο εμπόριο,  - συμφωνία περί των δημοσίων συμβάσεων,  - συμφωνία περί του εμπορίου των πολιτικών αεροσκαφών,  - συμφωνία περί της ερμηνείας και εφαρμογής των άρθρων VI, XVI και XXIII της Γενικής Συμφωνίας Δασμών και Εμπορίου,  - συμφωνία περί της εφαρμογής του άρθρου VI της Γενικής Συμφωνίας Δασμών και Εμπορίου και οι προσθήκες που προσαρτώνται σ' αυτή (addenda),  - συμφωνία περί των διαδικασιών στον τομέα των αδειών εισαγωγής,  - συμφωνία περί της εφαρμογής του άρθρου VII της Γενικής Συμφωνίας Δασμών και Εμπορίου και του προσαρτημένου σ' αυτή πρωτοκόλλου.  3. Τα κείμενα των προβλεπομένων στο παρόν άρθρο συμφωνιών προσαρτώνται στην παρούσα απόφαση.   Άρθρο 2  Στον πρόεδρο του Συμβουλίου ανατίθεται να ορίσει το πρόσωπο που εξουσιοδοτείται να προβεί στις πράξεις που προβλέπονται από τις συμφωνίες του άρθρου 1, ώστε να δεσμευθεί η Ευρωπαϊκή Οικονομική Κοινότης.  Έγινε στις Βρυξέλλες, στις 10 Δεκεμβριου 1979.  Για το Συμβούλιο Ο ΠρόεδροςT. HUSSEY